Na temelju članka 17. stavka 1. Zakona o tehničkoj kulturi („Narodne novine“ broj 76/93, 11/94 i 38/09), članaka 9. i 10. Pravilnika o kriterijima za odabir programa javnih potreba u području tehničke kulture („Službene novine“ broj 32/21), Upravni odjel za kulturu, sport i tehničku kulturu Primorsko-goranske županije, dana 21. prosinca 2022. godine, raspisuje

**JAVNI NATJEČAJ ZA ODABIR PROGRAMA JAVNIH POTREBA U PODRUČJU TEHNIČKE KULTURE U 2023. GODINI**

1. Primorsko-goranska županija, Upravni odjel za kulturu, sport i tehničku kulturu, poziva udruge tehničke kulture, pravne osobe koje obavljaju djelatnosti u tehničkoj kulturi na području Primorsko-goranske županije, te druge neprofitne organizacije, koje su programski usmjerene na rad u tehničkoj kulturi na području Primorsko-goranske županije (u daljnjem tekstu: Prijavitelji), da se prijave na ovaj natječaj za financiranje programa/projekata u okviru Programa javnih potreba u tehničkoj kulturi Primorsko-goranske županije za 2023. godinu (u daljnjem tekstu: Javni natječaj).
2. Kroz Program javnih potreba u području tehničke kulture podupiru se programi/projekti udruga, saveza i zajednica u području tehničke kulture od interesa za Županiju, a koji obuhvaćaju aktivnosti kao što su: poticanje i promicanje tehničke kulture, odgoja, obrazovanja i osposobljavanja za stjecanje tehničkih, tehnoloških i informatičkih znanja i vještina kao i inventivnog rada, razvoja i širenja znanstvenih i tehničkih dostignuća.
3. Opći kriteriji za odabir, odnosno dodjelu sredstava su:
* usmjerenost programa/projekta na neposrednu društvenu korist i stvarne

potrebe u zajednici u kojoj se provodi,

* jasno definiran i realno dostižan cilj programa/projekta,
* jasno definirani korisnici programa/projekta
* jasno određena vremenska dinamika i mjesto provedbe programa/projekta,
* realan odnos troškova i planiranih aktivnosti programa/projekta,
* kadrovska sposobnost prijavitelja za provedbu programa/projekta,
* osigurano sufinanciranje programa/projekta iz drugih izvora.
1. Posebni kriteriji za odabir, odnosno dodjelu sredstava su:
* dosadašnji rezultati i iskustvo Prijavitelja u provođenju sličnih programa/projekata,
* sudjelovanje volontera u provedbi programa/projekta,
* stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe programa/projekta.
1. Ukupno planirana vrijednost Javnog natječaja za 2023. godinu iznosi 72.300,00 EUR Najmanji iznos financijskih sredstava koji se može prijaviti i ugovoriti po pojedinom programu/projektu je 663,00 EUR, a najveći iznos po pojedinom programu/projektu je 9.290,00 EUR.
2. Rok za podnošenje prijava programa/projekata po ovom Javnom natječaju je 30 dana od dana objave Javnog natječaja na mrežnoj stranici Primorsko-goranske županije, odnosno do 21. siječnja 2023. godine.
3. Prijavitelji mogu po ovom Javnom natječaju prijaviti najviše 3 programa/projekata iz područja tehničke kulture. Primorsko-goranska županija može s istim prijaviteljem ugovoriti više programa/projekta čije se provođenje predviđa tijekom 2023. godine, odnosno može sufinancirati najviše 3 programa/projekta.
4. Prijavu na Javni poziv mogu podnijeti prijavitelji koji su udovoljavaju formalnim uvjetima Javnog natječaja navedenim u točki 3. Uputa za prijavitelje na Javni natječaj za odabir programa javnih potreba na području tehničke kulture u 2023. godini. (Obrazac PGZ-T/4)
5. Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)
6. Popunjena i ovjerena prijava zajedno s potrebnom dokumentacijom, u papirnatom obliku, dostavlja se preporučeno poštom, kurirom ili osobno u zatvorenoj omotnici, na sljedeću adresu (Pisarnica):

**PRIMORSKO-GORANSKA ŽUPANIJA**

**UPRAVNI ODJEL ZA KULTURU, SPORT I TEHNIČKU KULTURU**

**(Javni natječaj za odabir programa javnih potreba**

**u području tehničke kulture u 2023. godini)**

 **Pisarnica**

**Riva 10, 51000 Rijeka**

1. Postupak zaprimanja, otvaranja i provjere prijava, kriteriji ocjenjivanja, uvjeti za financiranje, donošenje odluke o dodjeli sredstava i druga pitanja vezana uz ovaj Javni natječaj detaljno su opisani u Uputama za prijavitelje na Javni natječaj, koje će zajedno s ostalom natječajnom dokumentacijom biti objavljene na mrežnoj stranici Primorsko-goranske županije dana 21. prosinca 2022. godine.

Sve dodatne informacije mogu se dobiti telefonom na broj 051/ 351-890, odnosno na adresu e-pošte: suzana.badurina@pgz.hr;